கேள்வி: டெகுவான்டிபெக் குழிமுயல் - பரவல் பற்றி நீங்கள் என்ன அறிந்துள்ளீர்கள்?
பதில்: இது அரிதாக மெக்சிகோவின் ஒக்சாகா பகுதியில் மட்டுமே காணப்படும் முயல் ஆகும். இது இசுதுமோ டி டெகுவான்டிபெக் பகுதியின் டெகுவான்டிபெக் வளைகுடாவுடன் இணைக்கப்பட்டிருக்கும் சவானாக்கள் மற்றும் உப்புநீர் குளங்கள் உடைய கடற்கரைகளில் காணப்படும் புல் நிறைந்த மணல் மேடுகளில் காணப்படும். இவை ஒன்றிலிருந்து ஒன்று தனித்தனியாக பிரிக்கப்பட்ட மூன்று சிறிய எண்ணிக்கைகளில் காணப்படுகின்றன. இந்த முயலின் முந்தைய கால பரவல் விவரத்துடன் விளக்கப்படவில்லை. எனினும் டெகுவான்டிபெக்கின் இசுதுமசின் ஒக்சாகாவில் உள்ள சலீனா கிரசிலிருந்து சியாபாசில் உள்ள டோனாலா வரை மெக்சிகோவின் அமைதிப் பெருங்கடல் கடற்கரையில் சுமார் 5,000 சதுர கிலோமீட்டர் பரப்பளவில் மட்டுமே இவை வரலாற்று ரீதியாக வாழ்ந்து வருகின்றன என மதிப்பிடப்பட்டுள்ளது.